યાદ રાખો કે જ્યારે તમને તબિયતની ચિંતાથાય ત્યારે સારામા સારો રસ્તો ખડખડાટ હસવાનો છે. વૈજ્ઞાનિક રીતે સિદ્ધ થયેલીઆ વાત છે. તમારા શરીરના સ્વાસ્થ્ય માટે અને મનની જબરજસ્ત ખુશાલી માટે ખુલ્લા દિલનું ખડખડાટ હાસ્ય સૌ કોઈ અજમાવી શકે તેવું અકસીર ઔષધ છે. જાણે-અજાણે કારણથી કે વિના કારણ એકલા કે સમૂહમાં હસવાથી નવજીવન મળે છે. આનંદ અને ઉત્સાહ વધે છે. હસવાની ક્રિયા વખતે તમે ધ્યાનસ્થ બની જાઓ છો. મનમાં અપાર શાંતિનો અનુભવ થાય છે. તનમાં તરવરાટ જાગે છે.